Laža i paralaža (TV film)
Laža i paralaža je srpski televizijski film snimljen u režiji Slobodana Ž. Jovanovića i produkciji Radio Televizije Srbije te premijerno emitovan 1998. godine. Po žanru je komedija, i predstavlja adaptaciju istoimenog pozorišnog komada Jovana Sterije Popovića.

Sadržaj 

Aleksa-Laža, živi od varanja drugih ljudi. Lažno se predstavlja kao lekar homeopata, učitelj jezika, advokat ili bilo šta drugo u zavisnosti od ukazane prilike. Posle izvesnog vremena, a bežeći od Marije, devojke koju je prevario i izneo na „glas“, on sreće Paralažu, svog partnera u varanju sa kojim je u prošlosti izveo par spletki. Na redu je nova prevara i nova žrtva. To je Jelica, ćerka Marka Vujića. Kao ćerka bogatog trgovca imala je priliku da u 18. veku studira, što je bila privilegija malog broja žena toga doba. Zbog smrti majke morala je ranije da se vrati iz Beča, što je za nju bilo surovo vraćanje u stvarnost. Zato se držala knjiga kao jedinog spasa od dosadne palanačke stvarnosti. I tu je Laža našao pogodno tle za svoj marifetluk. Predstavljajući se da je profesor nemačkog i španskog jezika, Laža ulazi u kuću Vujića, da bi usput „pokvario“ Jeličinu veridnu sa Batićem kojem je obećana i isprosio Jelicu za sebe. Što je naravno samo „laža“ dok joj ne uzme miraz i nestane. Posle raznih peripetija Lažu i Paralažu razotkrivaju Marija i Batić spasavajući ime Vujića i njegove ćerke...

Igraju

Spoljašnje veze 
 

Srpski filmovi
Filmske komedije